Asigurările de sănătate câştigă teren: Frica românilor de COVID-19 a crescut afacerile din domeniul medical.
Piaţa asigurărilor de sănătate a crescut în al doilea trimestru cu 34%. O asigurare de sănătate poate costa de la 100 la 2.500 de euro pe an. Piaţa totală de asigurări generează anual o cifră de afaceri de 2 miliarde de euro.
Piaţa asigurărilor de sănătate a crescut în al doilea trimestru al acestui an cu 34%, arată un studiu realizat de o platformă de vânzări de pe piaţa locală a asigurărilor, 24 Broker. Aproximativ 60% din primele brute intermediate în România trec prin această platformă unde activează peste 120 de brokeri din cei existenţi pe piaţa română. Piaţa totală de asigurări (RCA, de viaţă şi de sănătate) ajunge anual la vânzări de circa 2 miliarde de euro.Gabriela este salariată şi de 17 ani îşi face asigurare de sănătate, pe care în fiecare an şi-o reînnoieşte la timp. În prezent, ea plăteşte pentru această asigurare 180 pe lună."M-am gândit că ar fi mai bine să am şi o asigurare privată. Mi s-a specificat când mi-am reînnoit asigurarea că, în caz de îmbolnăvire cu COVID-19, voi beneficia de o sumă suplimentară. Pot beneficia de mai multe condiţii avantajoase", spune Gabriela Dragoş.